 ส่วนที่ 5
การติดตามและประเมินผล
1. การติดตามและประเมินผลยุทธศาสตร์
กำหนดให้คณะกรรมการติดตามและประเมินผลแผนพัฒนาท้องถิ่น ดำเนินการให้คะแนนตามเกณฑ์ที่กำหนดไว้  ซึ่งเป็นส่วนหนึ่งของการติดตามและประเมินผลแผนพัฒนา  โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย โดยมีแนวทางการพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปีขององค์กรปกครองส่วนท้องถิ่น ประกอบด้วย
1) ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น 20 คะแนน
2) การวิเคราะห์สภาวการณ์และศักยภาพ 15 คะแนน
3) ยุทธศาสตร์ 65 คะแนน ประกอบด้วย
    3.1) ยุทธศาสตร์ขององค์กรปกครองส่วนท้องถิ่น 10 คะแนน
    3.2) ยุทธศาสตร์ขององค์กรปกครองส่วนท้องถิ่นในเขตจังหวัด 10 คะแนน
    3.3) ยุทธศาสตร์จังหวัด 10 คะแนน
    3.4) วิสัยทัศน์ 5 คะแนน
    3.5) กลยุทธ์ 5 คะแนน
    3.6) เป้าประสงค์ของแต่ละประเด็นกลยุทธ์ 5 คะแนน
    3.7) จุดยืนทางยุทธศาสตร์ 5 คะแนน
    3.8) แผนงาน 5 คะแนน
    3.9) ความเชื่อมโยงของยุทธศาสตร์ในภาพรวม 5 คะแนน
    3.10) ผลผลิต/โครงการ 5 คะแนน
คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)
2. การติดตามและประเมินผลโครงการ
กำหนดให้คณะกรรมการติดตามและประเมินผลแผนพัฒนาท้องถิ่น ดำเนินการให้คะแนนตามเกณฑ์ที่กำหนดไว้ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย โดยมีแนวทางการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปีขององค์กรปกครองส่วนท้องถิ่น ประกอบด้วย
1) การสรุปสถานการณ์การพัฒนา 10 คะแนน
2) การประเมินผลการน้าแผนพัฒนาท้องถิ่นสี่ปีไปปฏิบัติในเชิงปริมาณ 10 คะแนน
3) การประเมินผลการน้าแผนพัฒนาท้องถิ่นสี่ปีไปปฏิบัติในเชิงคุณภาพ 10 คะแนน
4) ยุทธศาสตร์และแผนงาน 10 คะแนน
5) โครงการพัฒนา 60 คะแนน ประกอบด้วย
    5.1) ความชัดเจนของชื่อโครงการ 5 คะแนน
    5.2) กำหนดวัตถุประสงค์สอดคล้องกับโครงการ 5 คะแนน
    5.3) เป้าหมาย (ผลผลิตของโครงการ) มีความชัดเจนน้าไปสู่การตั้งงบประมาณได้ถูกต้อง 5 คะแนน
    5.4) โครงการมีความสอดคล้องกับแผนยุทธศาสตร์ชาติ 20 ปี 5 คะแนน
    5.5) เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12  5 คะแนน
    5.6) โครงการมีความสอดคล้องกับ Thailand 4.0 5 คะแนน
    5.7) โครงการสอดคล้องกับยุทธศาสตร์จังหวัด 5 คะแนน
    5.8) โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่งคั่ง ยั่งยืน ภายใต้หลักประชารัฐ 5 คะแนน
    5.9) งบประมาณ มีความสอดคล้องกับเป้าหมาย (ผลผลิตของโครงการ) 5 คะแนน
    5.10) มีการประมาณการราคาถูกต้องตามหลักวิธีการงบประมาณ 5 คะแนน
    5.11) มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ 5 คะแนน
    5.12) ผลที่คาดว่าจะได้รับ สอดคล้องกับวัตถุประสงค์ 5 คะแนน
คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)

3. สรุปผลการพัฒนาท้องถิ่นในภาพรวม

คณะกรรมการติดตามและประเมินผลแผนพัฒนาองค์การบริหารส่วนตำบลบางมะเดื่อ  ได้ดำเนินการติดตามและประเมินผลแผนพัฒนาองค์การบริหารส่วนตำบลบางมะเดื่อ ประจำปีงบประมาณ พ.ศ. 2559    สรุปได้ดังนี้

1) จำนวนโครงการและงบประมาณตามแผนพัฒนาสามปี (พ.ศ. 2559 - 2561)
    สรุป จำนวนโครงการและงบประมาณตามแผนพัฒนาสามปี (พ.ศ. 2559 - 2561) ขององค์การบริหารส่วนตำบลบางมะเดื่อ  รวมทั้งสิ้น 258 โครงการ งบประมาณทั้งสิ้น 161,651,000 บาท  มีการกระจายของโครงการและงบประมาณครบทั้ง 6 ยุทธศาสตร์ 
2) ผลการดำเนินงานตามแผนพัฒนาปี พ.ศ. 2559

    สรุป ผลการดำเนินงานตามแผนพัฒนาสามปี (พ.ศ. 2559 - 2561) ขององค์การบริหารส่วนตำบลบางมะเดื่อ  ปี 2559 จำนวนทั้งหมด 258 โครงการ มีจำนวนโครงการที่เสร็จแล้วเสร็จและอยู่ระหว่างดำเนินการ จำนวน 66 โครงการ คิดเป็นร้อยละ25.58 และจำนวนโครงการที่ยังไม่ได้ดำเนินการ จำนวน 192 โครงการ  คิดเป็นร้อยละ 74.41 
3) การเบิกจ่ายงบประมาณประจำปี พ.ศ. 2559

    สรุป มีการเบิกจ่ายงบประมาณปีงบประมาณ พ.ศ. 2559 ในการดำเนินโครงการตามแผนสามปี (พ.ศ. 2559 - 2561) ขององค์การบริหารส่วนตำบลบางมะเดื่อ ปี 2559 จำนวนเงินรวมทั้งสิ้น 34,780,801.92 บาท  แยกเป็น งบประมาณตามข้อบัญญัติ จำนวน 17,849,591.92 บาท งบจ่ายขาดเงินสะสม 5,827,700 บาท   งบเงินอุดหนุนเฉพาะกิจ 9,964,900 บาท

3.1 การวัดผลในเชิงปริมาณและเชิงคุณภาพ


(1) การวัดผลในเชิงปริมาณ


ตามที่องค์การบริหารส่วนตำบลบางมะเดื่อได้ดำเนินการจัดทำแผนพัฒนาขึ้นมาเพื่อเป็นเครื่องมือในการพัฒนาองค์การบริหารส่วนตำบลให้บรรลุเป้าหมายที่วางไว้ เกิดประสิทธิภาพประสิทธิผลสูงสุดในการแก้ไขปัญญาให้กับประชาชน ในการจัดทำแผนพัฒนานั้นจะต้องมีการติดตามและประเมินผลแผนพัฒนา ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 2) พ.ศ. 2559 ข้อ 13 โดยคระกรรมการติดตามและประเมินแผนพัฒนาเป็นผู้ดำเนินการติดตามและประเมินผลแผนพัฒนา ซึ่งคณะกรรมการจะต้องดำเนินการกำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละครั้งภายในเดือนเมษายนและเดือนตุลาคมของทุกปี


โดยเครื่องมือที่ใช้ในการติดตามและประเมินผลในเชิงปริมาณ มีดังนี้


แบบที่ 1 การกำกับจัดทำแผนยุทธศาสตร์ขององค์กรปกครองส่วนท้องถิ่น


แบบที่ 2 แบบติดตามผลดำเนินงานขององค์กรปกครองส่วนท้องถิ่น


แบบที่ 3/1 แบบประเมินผลการดำเนินงานตามแผนยุทธศาสตร์


แบบประเมินคุณภาพของแผนพัฒนา


(ตามหนังสือกระรวมหาดไทย ที่ มท 0810.2/ว 0703 ลงวันที่ 2 กุมภาพันธ์ 2558 เรื่องแนวทางและหลักเกณฑ์การจัดทำและประสานแผนสามปีขององค์กรปกครองส่วน)

การติดตามและประเมินผลด้วยระบบ e-plan (www.dla.go.th)

(2) การวัดผลในเชิงคุณภาพ

การจัดผลเชิงคุณภาพ องค์การบริหารส่วนตำบลใช้การสำรวจความพึงพอใจในเชิงคุณภาพโดยภาพรวมโดยได้มีการประเมินความพึงพอใจ ซึ่งการประเมินความพึงพอใจทำให้ทราบถึงผลเชิงคุณภาพในการดำเนินงานขององค์การบริหารส่วนตำบลในภาพรวม

โดยเครื่องมือที่ใช้ในการประเมินความพึงพอใจ มีดังนี้

แบบที่ 3/2 แบบประเมินความพึงพอใจต่อผลการดำเนินงานขององค์การบริหารส่วนตำบล

แบบที่ 3/3 แบบประเมินความพึงพอใจของประชาชนที่มีต่อการให้บริการ
4. ข้อเสนอแนะในการจัดทำแผนพัฒนาท้องถิ่นในอนาคต

4.1 ผลกระทบนำไปสู่อนาคต


1. เกิดการพัฒนาที่ล่าช้า เพราะการดำเนินงานต่างๆ ขององค์กรปกครองส่วนท้องถิ่นต้องผ่านกระบวนการหลายขั้นตอน สลับซับซ้อน


2. ประชาชนอาจเกิดความเบื่อหน่ายกับกระบวนการจัดทำแผนที่มีความยุ่งยากมากขึ้น

4.2 ข้อสังเกต ข้อเสนอแนะ ผลจากการพัฒนา


1) การจัดทำแผนพัฒนาท้องถิ่นสี่ปีควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นสี่ปีและให้มีความสอดคล้องกัน


2) การจัดทำแผนพัฒนาท้องถิ่นสี่ปีควรพิจารณางบประมาณและคำนึงถึงสถานการณ์คลังในการพิจารราโครงการ/กิจกรรม ที่จะบรรลุในแผนพัฒนาท้องถิ่นสี่ปี


3) ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น


4) องค์การบริหารส่วนตำบลควรพิจารณาตั้งงบประมาณให้เพียงพอและเหมาะสมกับภารกิจแต่ละด้านที่จะต้องดำเนินการ ซึ่งช่วยลดปัญหาในการโอนเพิ่ม โอนลด โอนตั้งจ่ายรายการใหม่
****************************
